钦定古今图书集成/理学汇编/经籍典/第153卷 > 朱子全书二 > 《假乐》
## 钦定古今图书集成/理学汇编/经籍典/第153卷 > 朱子全书二 > 《假乐》

“‘千禄百福，子孙千亿’，是愿其子孙之众多；‘穆穆皇皇，
宜君宜王，不愆不忘，率由旧章’，是愿其子孙之贤。”
舜功问：“‘‘不愆不忘，率由旧章’，是勿忘、勿助长’之意。”曰：
“不必如此说。不愆是不得过，不忘是不得忘。能如此，
则能‘率由旧章’。”

此诗末章即承上章之意，故上章云“四方之纲”，而下
章即继之曰“之纲、之纪。”盖张之为纲，理之为纪。下面
“百辟、卿士”至于庶民，皆是赖君以为纲。所谓“不懈于
位”者，盖欲纲常张而不弛也。〈以上语类三条〉